將進酒歌
作者：蕭介夫
朝代：宋

paragraphs: 勸君莫累黑山土，累得黑山竟何補。
勸君莫勒燕然石，勒得燕然又何益。
百年歲月能幾何，螢燭光中都瞬息。
我今安得萬丈梯，騰騰直上天街墀。
剪拆金烏翅，戳下玉兔蹄。
使玉兔不能走，金烏不得飛。
然後舉泰山爲肉林，東海爲酒池。
君不見吳王臺下秋風悲，金谷園中春草衰。
不如相逢且飲酒，齊聲拍掌大唱金縷衣。